મંદિર નોં દરવાજો બંધ થતા જ મેં, ઈશ્વરે રાહતનો શ્વાસ લીધો ને સામે પડેલા ભોગ જોઈ મન અકળાઈ ઉઠયું, ‘શું આના માટે હું મંદિરમાં બેઠો છું? લોકોને આટલું આપવા છતા ફરિયાદો ને માંગણીઓ સિવાય બીજુ કંઈ નહીં? આખી દુનિયામાં બસ શું મારે એમને જ સાચવવા, બીજા મૂંગા પશુપક્ષીઓનુંં શું? આ ગીતા, કુરાન, બાઇબલમાં બધું જ તો માર્ગદર્શન આપી દીધુંં, ખુદ કેટલી વાર આવ્યો માનવને સુધારવા તોય…’ જેવા અનેક પ્રશ્નો એ મને ઘેરી લીધા ને લાગ્યું કે દુનિયા આખી વિરોધમાં.. ને હું એકલો… મેં દરવાજો ખોલ્યો… પણ આ શું? મંગળા આરતીમાં ભક્તો રાહ જ જોતા’તા, એક ભક્તે એલાન કર્યું, “આજે શુભ-દિન હોવાથી ઈશ્વર માંગી મુરાદ પૂરી કરશે ”